Eeterlikud õlid – need on parimad sõbrad nii kodulõhnastajatega kui mõjuvad ka suurepäraste stressileevendajatena. Neid aromaatseid koostisosi leidub looduses (taimedes, puukoortes, seemnetes) ning brändid rõhutavad nende kõikvõimsaid raviomadusi. Õlisid leidub erinevates vormides, alates kehaõlidest kuni vedelikeni, kuid nende valdav eesmärk on läbi aroomiteraapia parandada inimese heaolu. Uuringud on näidanud, et just aroomiteraapia – jah, asjade nuusutamine – suudab vähendada ärevust, stressi ja unetust.
Kas see tõepoolest toimib? Lühike vastus on jah. Elle.com uuris kognitiivpsühholoog Pamela Daltonilt, kas eeterlikud õlid võivadki olla lahendused kõikidele meie 2019.aasta muredele.
„Jah, iga eeterlik õli või aroom toimib kui aroomiteraapiline agent,“ selgitas Dalton. „Vajalik on see, et inimene leiaks lõhna, mis on tema jaoks meeldiv ning mida ta suudaks seostada emotsionaalse seisundiga, mida nad saavutada soovivad – näiteks lõõgastus või ergutus.“
Dalton aga märgib, et see, mis toimib ühe inimese jaoks, ei pruugi töötada teisel. „Aroomiteraapia on efektiivne, kuid minu kogemuse põhjal ei ole olemas ettekirjutust, mis sobiks absoluutselt kõigile,“ ütleb ta. „Palju parem on leida just sinu jaoks isiklikult kõige sobivam.“ Teisisõnu, eeterlike õlide kasutamisega seostub tugev psühhosomaatiline aspekt, mis ei ole tingimata aga halb.
Mida siis otsida?
„Leia tootjad, kes kinnitavad nende eeterlike õlide puhtust. Just nii saad kõige paremini teha kindlaks koostisosad, mis sinu jaoks toimivad,“ soovitab Dalton. Alustuseks avasta näiteks järgnevat nimekirja kümnest parimast eeterlikust õlist, mida proovida.
Kolm eeterlikku õli – sidrun, lavendel ja piparmünt – moodustavad ideaalse stardipaketi. Sidruni puhastavad omadused muudavad õhu klaariks, tekitades justkui tunde, et sinu „akud saavad laetud“. See on teaduslikult tõestatud, et lavendel suudab vähendada ärevust ja aju lõõgastada. Piparmünt aitab leevendada hooajalisi allergiaid ning anda oma spetsiifilise lõhnaga energiat.
Viiruk
Viiruk ehk oliibanum on tuntud kui stressi, ärevuse, valu ja põletiku leevendaja. Seda kasutatakse vahel ka vähihaigete ravis põletikuvastase agendina.
Bergamott
Bergamotti on kutsutud ka mitteametlikuks depressiooni eeterlikuks õliks. Seda kasutatakse tavaliselt mustas tees ning varajases Hiina meditsiinis oli see ka tuntud kui seedimise hõlbustaja.
Eukalüpt
Kui tunned, et hakkad haigeks jääma, haara kiirelt eukalüpti järele. Selle õli kasulikud tegurid hõlmavad külmetuste ja gripi ravimist ning valu leevendamist.
Kummel
Sa ei suuda magama jääda? Kummel tuleb appi! Selle eeterlik õli hõlbustab uinumist ning seda kasutatakse ka unetuse ravis. Levita voodisse mõned tilgad kummeliõli samal ajal kui sa jood ka kummeliteed – uinud rahulikult justkui kummelipilves.
Magus apelsin
Just magusat apelsini kasutatakse aroomiteraapias tihtipeale kui antidepressanti. Teisest küljest on apelsini lõhn tuntud ka kui kerge afrodisiaagina.
Meelerahu
Roosi, piparmündi ja rosmariini aroomid aitavad lõõgastuda – hinga neid sügavalt sisse. Vähenda stressi kahe spetsiaalse segu tilgaga. Kanna meeli selgeks muutvat segu kaela taha, meelekohtadele ja kõrvadele.
Lillede ekstrakt
Oled halvas tujus? Naturaalsed aroomid, mis tulevad lillede ekstraktidest aitavad lõõgastuda. Sisemine rahu on vaid ühe hingetõmbe kaugusel.
Ookean
Eukalüpt, laim ja mandariin toimivad ühtses harmoonias, et tuua esile mälestused sügavast sinisest merest. Paljude inimeste jaoks on just ookean lõõgastava mõjuga, seega on loogiline, et selle lõhn viib sinu meeled rändama mõnusatele puhkusepäevadele rannas, tekitades lõõgastunud tunde.
Allikas: Elle.com